Greek Legal Document

Category: 197

Content:
11. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 59589 της 17/30 Ιουν. 1967 (ΦΕΚ  Β΄427). Περί τρόπου εξετάσεως μεταφερομένων μαθημάτων δια φοιτητάς Φυσικομαθηματικής Σχολής Πανεπιστημίου Θεσσαλονίκης. Έχοντες υπ’ όψει:1) τας διατάξεις της παρ. 5 της υπ’ αριθ. 107/1962 πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ. 4263/62 και 2) την πρότασιν της Φυσικομαθηματικής Σχολής και της Συγκλήτου του Πανεπιστημίου Θεσ/νίκης την διατυπωθείσαν κατά τας συνεδρίας αυτών της 27.3.1967 και 19.4.1967 αντιστοίχως,αποφασίζομεν: 1)Η εξέτασις των βάσει του άρθρ. 17 παρ. 1 του Ν.Δ. 3974/59 μεταφερομένων μαθημάτων εκ του Γ΄ έτους σπουδών εις το Δ΄έτος δια τους φοιτητάς της Φυσικομαθηματικής Σχολής του Πανεπιστημίου Θεσ/νίκης, θα προηγήται υποχρεωτικώς της εξετάσεως των πτυχιακών μαθημάτων, εφ’ όσον τα μεταφερόμενα μαθήματα αποτελούν μέρος μαθημάτων εξεταζομένων επί πτυχίω. 2)Φοιτητής περατώσας επιτυχώς την γραπτήν εξέτασιν μαθήματος τινός δύναται να προσέρχηται κατά την αυτήν εξεταστικήν περίοδον εις την προφορικήν εξέτασιν του αυτού μαθήματος. 31.Ε.ι.10-11 Σχολή Θετικών Επιστημών Παν/μίου Θεσ/νίκης